Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Mojang
Mojang AB on ruotsalainen videopelejä kehittävä yritys, jonka pääkonttori sijaitsee Södermalmilla, Tukholmassa. Yhtiö on tunnettu yli 100 miljoonaa kopiota myyneestä Minecraft -pelistään, jota yhtiö yhä päivittää aktiivisesti.